Вожык у тумане - Вікіпэдыя

# Вожык у тумане

### Зьвесткі зь Вікіпэдыі — вольнай энцыкляпэдыі.

Кадар з мультфільму

Во́жык у тума́не (па-расейску: Ёжик в тумане) — савецкі мультыплікацыйны фільм рэжысэра-аніматара Юрыя Нарштэйна па сцэнару Сяргея Казлова, зьняты на кінастудыі «Саюзмультфільм» у 1975 годзе.

Атрымаў першы прыз як лепшы мультфільм на «Ўсесаюзным кінафэстывалі» ў горадзе Фрунзэ (Бішкек) у 1976 годзе, а таксама на «Фэстывалі фільмаў для дзяцей і юнацтва» ў Тэгеране ў той самы год.

25 траўня 2003 году на анімацыйным фэстывалі «Лапута», што праходзіў у Токіё, быў прызнаны «найлепшым мультфільмам усіх часоў і народаў».

## [рэдагаваць] Працягласьць

10 хвілін 29 сэкунд.

## [рэдагаваць] Зьмест

Гэта гісторыя пра Вожыка (голас — Марыя Вінаградава) і ягонага сябра Мядзьведзіка (голас — Вячаслаў Нявінны). Яны сустракаліся кожны вечар, пілі гарбату з малінавым сочывам, глядзелі на неба й лічылі зоры. Але аднойчы Вожык, ідучы празь лес да свайго сябра, згубіўся ў тумане. Ён выяўляе сябе ў дзіўным сьвеце, які насяляюць як і жудасныя, жахлівыя істоты (сава і кажан), так і зычлівыя, добрыя (сабака, конь), у сьвеце цішыні і шолахаў, сьвеце цемры, высокай травы і ваблівых зор. Усе рэчы навокал нібыта ў сьне. Характары Вожыка й Мядзьведзіка вельмі чульлівыя, добрыя і рамантычныя. І напроць, да прыкладу, сава — вельмі прагматычная, няздольная адчуць прыгажосьць навакольнага сьвету.

## [рэдагаваць] Здымачная група

- рэжысэр: Юры Нарштэйн
- сцэнар: Сяргей Казлоў
- мастак-пастаноўшчык: Франчэска Ярбусава
- апэратар: Аляксандар Жукоўскі
- кампазытар: Міхаіл Меяровіч
- гукаапэратар: Барыс Фільчыкаў
- рэдактар: Натальля Абрамава
- ролі агучвалі: Марыя Вінаградава, Вячаслаў Нявінны, Аляксей Баталаў
- мантаж: Надзея Трашчова

## [рэдагаваць] Зьнешнія спасылкі

- Старонка на сайце пра расейскую анімацыю
- Старонка аматараў мультфільму
- Інфармацыя пра мультфільм на сайце "The Internet Movie Database"

Атрымана з «http://be.wikipedia.org../../../%D0%B2/%D0%BE/%D0%B6/%D0%92%D0%BE%D0%B6%D1%8B%D0%BA_%D1%83_%D1%82%D1%83%D0%BC%D0%B0%D0%BD%D0%B5.html»

Катэгорыі: Мультфільмы 1975 году | Савецкія мультфільмы

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- English
- Esperanto
- Français
- Italiano
- Русский